open-index/open-wikipedia-markdown huggingface dataset:
Տարատերևություն

մինի|Տարատերևություն
**Տարատերևություն**, **հետերոֆիլլիա** (հունարեն՝ έτερος - այլ, տարբեր և φύλλον —  տերև), տարաձև տերևների առկայությունը նույն բույսի կամ նույն բույսի տարբեր ընձյուղների վրա։ Հատուկ է և՝ ջրային, և՝ ցամաքային բույսերին։ Ջրային բույսերի (նետախոտ, ջրակարոս, ջրային գորտնուկ և այլն) տարատերևությունը հարմարվողական նշանակություն ունի։ Ստորջրյա տերևները ժապավենաձև են կամ ուժեղ կտրտված, որի շնորհիվ մեծանում է ջրից ածխածնի երկօքսիդ կլանելու ունակությունը, իսկ ջրի վրա լողացող և օդային տերևները ամբողջական են կամ թույլ կտրտված։ Ցամաքային բույսերի տարատերևությունը կարող է տարիքային փոփոխությունների հետևանք լինել (օրինակ՝ բաղեղի երիտասարդ և ծեր ընձյուղները տարբեր են)։ Որոշ բույսերի (թթենի, թզենի, թղթաթթենի և այլն) վերին հարկաշարերի տերևների կտրտվածությունն ապահովում է ստորին տերևների լուսավորվածությունը։ Տարատերևությունը կարող է պայմանավորվել տարբեր տերևների ֆունկցիաների տարբերությամբ։ Այսպես, օրինակ, արևադարձային էպիֆիտ պլատիցերիում պտերի առաջին տերևները գավաթաձև են, որոնց մեջ վերևից ընկնող տերևները, ընձյուղները փտում են և հողի շերտ առաջացնում, որտեղ տեղավորվում են բույսի օդային արմատները, իսկ հաջորդ տերևները երկար են և ֆոտոսինթեզ են կատարում։

Կատեգորիա:Կենսաբանություն
Կատեգորիա:Բուսաբանություն
Նախագծերի մեթոդ

**Նախագծերի մեթոդ**, ուսուցման կազմակերպում, որի դեպքում սովորողները գիտելիք են ձեռք բերում պլանավորման և պրակտիկ առաջադրանք-նախագծեր կատարելու ընթացքում։ Երևան է եկել ԱՄՆ-ի դպրոցներում, 19-րդ դարի 2-րդ կեսին։ Հիմնվում է պրագմատիկական մանկավարժության տեսական կոնցեպցիաների վրա։ Հանգամանորեն լուսաբանվել է ամերիկացի մանկավարժներ Զ․ և Է․ Դյուիի, Ու․ Հ․ Քիլպատրիկի և Է․ Քոլինզի աշխատություններում։ 20-րդ դարի 60-70-ական թվականներին նախագծերի մեթոդը ԱՄՆ-ում լայնորեն քննադատվեց՝ հանրակրթական դպրոցներում ուսուցման անընդհատությունը խախտելու և սովորողների տեսական գիտելիքների մակարդակի իջեցման համար։ Չնայած դրան, ամերիկյան դպրոցներում շարունակվում է նախագծերի մեթոդին համանման վարժաձևերի կիրառումը, օրինակ, գործնական բնույթի թեմաներով ուսուցումը («Տունը և ընտանեկան կյանքը», «Ինչ ենք մենք ստանում ծառերից» և այլն)։ Խորհրդային իշխանության առաջին տարիներին ԽՍՀՄ-ում նախագծերի մեթոդը մասամբ կիրառվել է փորձնական և որոշ մասսայական դպրոցներում։ «Տարրական և միջնակարգ դպրոցի մասին» ՀամԿ(բ)կ ԿԿ 1931 թվականի սեպտեմբերի 5-ի որոշման մեջ նախագծերի մեթոդի կիրառությունը սովետական դպրոցում դատապարտվել է։

Կատեգորիա:Կրթություն
Դաունինգ (փողոց)

**Դաունինգ**, փողոց Վեստմինստերում, Ուայտհոլլի մոտ, Խորհրդարանի շենքից ոտքով մի քանի րոպեի ճանապարհ և այքան էլ հեռու չէ Բուքինգեմյան պալատից։

Փողոցը հայտնի է նրանով, որ նրա վրա արդեն 200 տարի հանդես են գալիս Մեծ Բրիտանիայի կարևոր կառույցներ.

* № 10 տանը ավանդաբար ապրում է գանձարանի առաջին լորդը, որի պատասխանատվությունը կրում է վարչապետը, 
* № 11 տունը զբաղեցրել է գանձարանի երկրորդ լորդը.

Այդ կերպ, Դաունինգ փողոցի № 10 տունը Մեծ Բրիտանիայի վարչապետի պաշտոնական նստավայրն է։ Այդ իսկ պատճառով, **Դաունինգ, 10** հասցեն, հաճախ օգտագործվում է ինչպես վարչապետի ադմինիստրացիան, իսկ համար 11-ը՝ ինչպես կանցլերի գանձարանի ընկերությունը։

Փողոցը կառուցապատվել է 1680-ական թվականներին բարոնետ Ջորջ Դաունինգի կողմից, բարոնական ընտանիքի շատ լինելու վայրում։

Ջորջ Դաունինգը, ում անունով էլ կոչվում է փողոցը, Օլիվեր Կրոմվելի և Չարլզ II թագավորի զինվորական բանակի կազմում էր։ 1654 թվականին նա վերցրեց վարձակալական հողակտոր Սենտ-Ջեյմս-զբոսայգու հարվում, պարլամենտից ոչ հեռու։

## Պատկերասրահ

Downing Street MOD 45157219.jpg|Դաունինգ փողոցը գտնվում է Վեստմինստերի Լոնդոն քաղաքում Միացյալ Թագավորություն
Cabinet Office and the back of Downing Street - geograph.org.uk - 379877.jpg|Կառավարության գրասենյակը և Դաունինգ փողոցի հետնամասը. Տեսարան Horse Guards-ից
Downing Street, Home of PM Gordon Brown - geograph.org.uk - 1380047.jpg|Վարչապետ Գորդոն Բրաունի տունը Դաունինգ փողոցի վրա


## Ծանոթագրություններ

Կատեգորիա:Լոնդոնի փողոցներ
Տանուտերություն

[մինի|[Վահան Մամիկոնյանտանուտեր հայոց (484-505)]]
**Տանուտերություն,** տանուտեր-նախարարի իշխանությունը միջնադարյան Հայաստանում։ Սովորաբար եղել է ժառանգական (ավանդված տոհմատիրական ժամանակներից) և հորից փոխանցվել ավագ որդուն։ Նախարարի տերունական իրավունքները տարածվել են ոչ միայն իր տոհմի սեպուհների, այլ նաև նրան պատկան հողատիրույթների (գավառ, նահանգ) ու գրանցում բնակվող բնակչության վրա։

Պարսկական տիրապետության շրջանում տանուտեր էին կոչվում նաև Հայաստանի այն մարզպանները, ովքեր ընտրվում էին հայ ավագանու կողմից՝ հայ իշխանների շարքից։ Նրանց հետագայում փոխարինում է Հայոց իշխանի պաշտոնը։

## Տես նաև

* Մարզպանական Հայաստան

Կատեգորիա:Արշակունիների թագավորության գործակալություններ
Կատեգորիա:Հայկական մարզպանություն
Կատեգորիա:Հայկական ազնվականական կոչումներ
Թիբեսթ

**Թիբեսթի բարձրավանդակ** Կենտրոնական Սահարայում (Չադի Հանրապետությունում)՝ Ահագգարի հետ միասին։

## Լեռնագրություն
Բարձրությունը մինչև 3415 մ է (Էմի Կուսի հրաբուխ)։ Կազմված է բյուրեղային թերթաքարերից, լավաներից, ավազաքարերից։ Կտրտված է ժամանակավոր հոսքերի խոր կիրճերով։

## Բուսական աշխարհ
Ստորոտներին և մինչև 1200 մ բարձրության հովիտներում աճում են փյունիկյան արմավենի, դում արմավենի, ակացիա։ 1600 մ–ից բարձր օշինդրի ու հացազգիների կղզյակներ և լեռնային կիսաանապատներ են։

## Տես նաև
* Տիբեթի բարձրավանդակ

## Ծանոթագրություններ

## Արտաքին հղումներ

* The Tibesti Mountains, University of Applied Sciences Burgenland
* Tibesti-Jebel Uweinat montane xeric woodlands, World Wildlife Fund

Կատեգորիա:Լեռնաշխարհներ
Կատեգորիա:Ստրատոհրաբուխներ
Կատեգորիա:Հանգած հրաբուխներ
Կատեգորիա:Սահարա
Լա Ռաբիդա պողոտա

**Լա Ռաբիդա պողոտա** (), պողոտա Արգենտինայում, Բուենոս Այրես քաղաքում։

## Տեղագրություն
Պողոտան անցնում է Կասա Ռոսադա նախագահական պալատի հետևով։ Սահմանակցում է Կոլոն այգուն (շրջան՝ Մոսելատ) և դուրս է գալիս Սան Նիկոլաս շրջանի սահմանի վրա։

Չնայած ոչ մեծ տարածականությանը, Բուենոս Այրեսի ամենաբանուկ զարկերակ-պողոտաներից մեկն է, Ավենիդա Պասեո Կոլոն և Ավենիդա Լեանդրո Ն. Ալեմ պողոտաների միջանկյալ փողոցը։

## Առանձնահատկություններ
* Լա Ռաբիդա պողոտան կիսաշրջանի մեջ է առնում Բուենոս Այրեսի պատմական կենտրոնը։
* Պողոտան ունի երկկողմանի երթևեկություն։
* Կասա Ռոսադա նախագահական պալատի վերանորոգման ժամանակ լայնացվել է նաև Լա Ռաբիդա պողոտան։

## Արտաքին հղումներ
* Avanzan las obras para ensanchar la avenida La Rábida 

Կատեգորիա:Բուենոս Այրեսի փողոցներ
Նավթոլներ

200px|մինի|ձախից|ß նավթոլ
200px|մինի|աջից|à նավթոլ
**Նավթոլներ**, օքսինավթալիննևր, սպիրտներ, նավթալինի ածանցյալները C10H—n(OH)n ընդհանուր բանաձևով։ Տեխնիկական նշանակություն ունեն à և ß նավթոլները, ինչպես նաև 1,5-, 1,8-, 2,3- և 2,7- երկօքսինավթալինները, որոնք ջրում քիչ լուծվող, նոսր թթուներում անլուծելի, անգույն բյուրեղական նյութեր են։ Նավթոլները և նրանց ածանցյալներն օգտագործվում են ներկանյութեր, կաուչուկի կայունացուցիչներ սինթեզելու, եթերները (յարա-յարա, ներոլին)՝ օճառը բուրավետ դարձնելու համար։

Կատեգորիա:Ֆենոլներ
Տիբեթցիներ

մինի|Տիբեթցի երեխաներ (1938)
**Տիբեթացիներ** (տիբեթերեն՝ བོད་པ་ - *պյոբա*), ժողովուրդ, Տիբեթի արմատական բնակչությունը։ Բնակվում են Չինաստանում (Տիբեթի ինքնավար շրջան, Դանսու, Ցինհայ, Սըչուան, Ցուննան նահանգներ), որոշ մասը՝ Հնդկաստանում, Նեպալում և Բութանում։ Ընդհանուր թիվը՝ մոտ 7 միլիոն (2019 թ.)։ Խոսում են տիբեթերենի բարբառներով։ Հիմնական կրոնը լամայականությունն է (բուդդայականության հյուսիսային ճյուղ)։

Տիբեթացիների կեսից ավելին լեռնային նստակյաց երկրագործներ են (աճեցնում են հիմնականում գարի, ցորեն, բրինձ), մնացածներրը՝ կիսանստակյաց հողագործ-անասնապահներ և թափառակեցիկ անասնապահներ (բուծում են եղնայծ, ձի, ոչխար, այծ)։ Զարգացած են արհեստները։ XX դ․ սկզբին ստեղծվել են արդիական մի քանի փոքր ձեռնարկություններ։

Կատեգորիա:Չինաստանի ազգեր
Կատեգորիա:Բութանի ազգեր
Դմիտրի Նալիվկին

**Դմիտրի Վասիլևիչ Նալիվկին** (), խորհրդային երկրաբան և հնէաբան։ ԽՍՀՄ ԳԱ ակադեմիկոս (1946), սոցիալիստական աշխատանքի հերոս (1963)։

1915 թվականին ավարտել է Պետրոգրադի լեռնային ինստիտուտը, 1920 թվականից՝ պրոֆեսոր նույն ինստիտուտում։ 1946-1951 թվականներին՝ ԽՍՀՄ ԳԱ Թուրքմենստանի մասնաճյուղի Նախագահության նախագահ, լճագիտության լաբորատորիայի տնօրեն։ 1954 թվականից՝ ԽՍՀՄ ԳԱ միջգերատեսչական շերտագրական կոմիտեի նախագահ։ Հիմնական աշխատությունները վերաբերում են Ուրալի, Միջին Ասիայի ու Արևելա-Եվրոպական պլատֆորմի պալեոզոյի շերտագրությանը, հնէաբանությանը և օգտակար հանածոներին։ ԽՍՀՄ և մի շարք արտասահմանյան գիտական ընկերությունների պատվավոր անդամ, ԽՍՀՄ պետական (1946) և լենինյան (1957) մրցանակներ։ Պարգևատրվել է Լենինի 4 և այլ շքանշաններով։

## Ծանոթագրություններ

Կատեգորիա:Խորհրդային երկրաբաններ‎
Կատեգորիա:Խորհրդային հնագետներ‎
Կատեգորիա:ԽՍՀՄ ԳԱ ակադեմիկոսներ
Կատեգորիա:ԽՍՀՄ ԳԱ իսկական անդամներ
Կատեգորիա:Երկրաբանա-հանքաբանական գիտությունների դոկտորներ
Կատեգորիա:Ռուս հնէաբաններ
Գրյազնուխա (Ուլկայի վտակ)

**Գրյազնուխա**, գետ Ռուսաստանում, հոսում է Ադըղեայի Հանրապետությունով, Կրասնոդարի երկրամասով։ Գետաբերանը գտնվում է Ուլկա գետի աջ ափից 35 *կմ* հեռավորության վրա։ Գետի երկարությունը կազմում է 12 *կմ*, ջրհավաք ավազանը 84 *կմ²*։

## Ջրային գրանցամատյան
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, գետի գետային ենթաավազանը բացակայում է։ Գետի գետային ավազանը Կուբանն է։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների

* Ջրային օբյեկտի կոդը հանրային գրանցմամբ - **06020000912108100004231**
* Կոդը ըստ հիդրոլոգիական հետազոտության (ՌԴ) - **108100423**
* Ավազանի կոդը - **06.02.00.009**
* Ծավալի համարը ըստ ՌԴ-ի - **08**
* Թողարկումը ըստ ՌԴ-ի - **1**

## Ծանոթագրություններ

Կատեգորիա:Ադըղեայի գետեր
Կատեգորիա:Ռուսաստանի գետեր
Հովհաննես Նալբանդյան

**Հովհաննես Առաքելի Նալբանդյան ** (Իոհաննես Ռոմանովիչ, ), հայ խորհրդային ջութակահար, մանկավարժ։ ՌԽՖՍՀ վաստակավոր արտիստ (1926), ՌԽՖՍՀ արվեստի վաստակավոր գործիչ (1937)։ ՌՍՖՍՀ արվեստի վաստակավոր գործիչ (1937)։

## Կենսագրություն
1894 թվականին ավարտել է Պետերբուրգի կոնսերվատորիան (Լ․ Ս․ Աուերի դասարան), 1895 թվականին կատարելագործվել Բեռլինի Բարձրագույն երաժշտական դպրոցում (Յո․ Յոախիմի ղեկավարությամբ)։ 1895-1942 թվականներին դասավանդել է Պետերբուրգի (Լենինգրադի) կոնսերվատորիայում, սկզբում՝ որպես Լ․ Աուերի ընթերակա (Նալբանդյանի մոտ նախապատրաստական դասընթացներ են անցել Յաշա Հայֆեցը, Ե․ Ցիմբալիստը, Մ․ Պիաստրոն, Մ․ Էլմանը), 1903 թվականից՝ ինքնուրույն դասատու (աշակերտներից են Ի․ Լուկաշեսկին, Սրապյան եղբայրները և ուրիշներ), ղեկավարելով նաև կվարտետի դասարանը (1908 թվականից՝ պրոֆեսոր)։ Մանկավարժությանը զուգընթաց զբաղվել է համերգային գործունեությամբ։ Հանդես է եկել Պետերբուրգում, Մոսկվայում, Կիևում, Օդեսայում, Խարկովում, Ռիգայում, Թիֆլիսում, Բաքվում, 1911 թվականին և 1914 թվականին՝ Գերմանիայում, 1923 թվականին՝ Երևանում, Ալեքսանդրապոլում։

Նվագացանկն ընդգրկել է Յոհան Սեբաստյան Բախի, Լուդվիգ վան Բեթհովենի, Մոցարտի, Մենդելսոնի, Պագանինիի, Չայկովսկու, Գլազունովի, Ա․ Վլոտանի, Յու․ Կոնյուսի, Ալեքսանդր Սպենդիարյանի և սեփական («Արևելյան կապրիս», էտյուդ, քայլերգ և այլն) ստեղծագործությունները։

Նալբանդյանին են նվիրված Ս․ Լյապունովի ջութակի կոնցերտը, Յա․ Վիտոլի «Լատիշական ֆանտազիա»ն, Ալեքսանդր Սպենդիարյանի ջութակի և դաշնամուրի ռոմանսը, «Կանցոնետ»-ը։ Նալբանդյանի նվագը բնորոշվել է վառ հուզականությամբ, հախուռն էքսպրեսիայով։ Համերգներ է տվել նաև հայ ուսանողների, գաղթականների, երկրաշարժից տուժածների օգտին։ Իր կատարողական և մանկավարժական գործունեությամբ Նալբանդյանը շարունակել է աուերյան դպրոցի լավագույն ավանդույթները, կապող օղակ հանդիսացել ռուս և խորհրդային ջութակի դպրոցների միջև։ 1932, 1935, 1937 թվականներին եղել է Համամիութենական երաժշտական մրցույթների ժյուրիի անդամ։

## Գրականություն
* Գևորգյան Գ., «Հովհաննես Նալբանդյան», Երևան, 1962։

## Ծանոթագրություններ

## Արտաքին հղումներ
* Հովհաննես Նալբանդյան 

Կատեգորիա:Հայ ջութակահարներ
Կատեգորիա:Հայ մանկավարժներ
Կատեգորիա:Խորհրդային մանկավարժներ
Կատեգորիա:Մանկավարժներ այբբենական կարգով
Կատեգորիա:Խորհրդային ակադեմիական երաժիշտներ
Ռուբեն Սաֆարյան

**Ռուբեն Նիկիտի Սաֆարյան** (), Հարավային Կովկասում և Հայաստանում հեղափոխական շարժումների մասնակից, Կոմունիստական կուսակցության անդամ (1905), Փետրվարյան ապստամբության ճնշման աջակից։

Սովորել է ծննդավայրի քաղաքային ուսումնարանում, որտեղից վտարվել է հեղափոխական գործունեության համար։ Ավարտել է Պետրոգրադի բարձրագույն գյուղատնտեսական դասընթացները (1916)։ Պետրոգրադում ուսանելիս կազմակերպել է մարքսիստական խմբակ, պայքարել ուսանողության մեջ տարածված ազգայնական տրամադրությունների դեմ։

1905-1907 թվականների հեղափոխության շրջանում Ստեփան Շահումյանի, Սուրեն Սպանդարյանի, Բ. Լեգրաեի և մյուսների հանձնարարությամբ կուսակցության կարիքների համար հայթայթել է զենք, թալանել դրամական միջոցներ, կազմակերպել գաղտնի հավաքույթներ։ 1916 թվականներին մեկնել է Հարավային Կովկաս։

1917 թվականին ընտրվել է կուսակցության Ալեքսանդրապոլի (Գյումրի) գավառային բյուրոյի նախագահի տեղակալ։ Քաղաքը թուրքերի կողմից օկուպացվելուց հետո, 1918 թվականին մեկնել է Արմավիր, նշանակվել Բաքվին զինվորական օգնություն ցույց տվող կոմիտեի նախագահի տեղակալ։ Կուսակցության երկրկոմի որոշմամբ եկել է Հայաստան՝ ընդհատակյա աշխատանքի։ Ալեքսանդրապոլում մասնակցել է 1920 թվականի Մայիսյան ապստամբության նախապատրաստմանը, ապստամբության օրերին նշանակվել հողժողկոմ։ Ապստամբության պարտությունից հետո ձերբակալվել և արտաքսվել է Հայաստանից։ 1920 թվականին մեկնել է Թիֆլիս, այնուհետև՝ Բաքու։ Հայկոմկուսի արտասահմանյան բյուրոյի որոշմամբ եկել է Երևան։ 1921 թվականին մասնակցել է Փետրվարյան ապստամբության ճնշմանը (Ղամարլուի ճակատում)։ 1921-1924 թվականներին եղել է Երևանի քաղսովետի գործկոմի հողբաժնի վարիչը, 1924 թվականից՝ գյուղատնտեսության բնագավառի աշխատողների կենտրոնական միության նախագահ։ 1930 թվականին տեղափոխվել է Թիֆլիս, մասնակցել Անդրֆեդերացիայի հողժողկոմատի կազմակերպմանը և նշանակվել գյուղատնտեսակա վարչության պետ։ 1932 թվականից Անդրֆեդերացիայի հողպարարտացման գիտահետազոտական ինստիտուտի տնօրենն էր։ 1934-1942 թվականներին Երևանում վարել է մի շարք պատասխանատու պաշտոններ։ 1942 թվականից՝ անհատական թոշակառու։ Պարգևատրվել է Լենինի շքանշանով։

## Ծանոթագրություններ

Կատեգորիա:Հայ հեղափոխականներ
Ժակ Պրիմո Նաթան

**Ժակ Պրիմո Նաթան** (), բուլղարացի պատմաբան և տնտեսագետ, Բուլղարիայի Գիտությունների Ակադեմիայի ակադեմիկոս (1961), գիտության ժողովրդական գործիչ (1965), ԲԺՀ սոցիալիստական աշխատանքի հերոս (1964)։ Բուլղարական կոմկուսի անդամ 1920 թվականից։

Տնտեսագիտական կրթությունն ստացել է Մոսկվայում (1926-1930), որտեղ գտնվում էր տարագրության մեջ։ 1945-1947 թվականներին եղել է Հայրենական ճակատի Ազգային կոմիտեի անդամ, 1949-1952 թվականներին՝ ԲԺՀ Մինիստրների խորհրդի գիտության և արվեստի գործերի կոմիտեի նախագահի տեղակալ։ 1945 թվականից՝ պրոֆեսոր, քաղաքատնտեսության ամբիոնի վարիչ, 1952-1962 թվականներին՝ Բարձրագույն տնտեսագիտական ինստիտուտի (Սոֆիա) ռեկտոր։ 1949 թվականից «Իստորիչեսկի պրեգլեդ» ամսագրի գլխավոր խմբագիրն էր։ Հեղինակ է Բուլղարիայի ժողովրդական տնտեսության պատմության, քաղաքատնտեսության, Բուլղարիայի XIX դարի ազգային ազատագրական շարժման և Բուլղարիայի կոմկուսի պատմության վերաբերյալ աշխատությունների։ Դիմիտրովյան մրցանակ (1950, 1966)։ Պարգևատրվել է Գ․ Դիմիտրովի 2 շքանշանով։

## Ծանոթագրություններ

Կատեգորիա:Բուլղարացի պատմաբաններ
Կատեգորիա:Տնտեսագետներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Բուլղարիայի քաղաքական գործիչներ
FutureSex/LoveSounds

«**FutureSex/LoveSounds**», ամերիկացի երգիչ Ջասթին Թիմբերլեյքի երկրորդ ստուդիական ալբոմն է։ Թողարկվել է 2006 թվականի սեպտեմբերի 12-ին Jive Records և Zomba Group of Companies լեյբլի կողմից։ Ալբոմի երգերի մեծ մասի հեղինակները և պրոդյուսերներն են Ջասթին Թիմբերլեյքը, Թիմբալենդը և Դանյան։ Չնայած ալբոմի երգերի թեմաները իրենց բովանդակությամբ բավականին նմանություն ունեն նրա դեբյուտային՝ «Justified» ստուդիական ալբոմի հետ, սակայն «FutureSex/LoveSound» ալբոմը բազմաժանր է։ Ալբոմի հիմնական ժանրերն են R&B և փոփ, սակայն այն նաև ներառում է տեխնո, ֆանկ և ռոք ժանրերի տարեր։

Ալբոմը ներառում է 6 սինգլ, որոնք ունեցել են բավականին մեծ հաջողություն տարբեր հիթ շքերթներում։ «SexyBack», «My Love» և «What Goes Around... Comes Around» սինգլները, բավականին երկար ժամանակ չեն իջել Billboard-ի հիթ շքերթների առաջին հորիզոնականներից։ Ալբոմը հիմնականում դրական արձագանքներ է ստացել երաժշտական քննադատների կողմից։ *Rolling Stone* ամսագիրը ալբոմին տվել է 46-րդ հորիզոնականը 2000-ականների լավագույն ալբոմների իր ցանկում։ Գրեմմիի 49-րդ մրցանակաբաշխությունում ալբոմը առաջադրվել է մի քանի անվանակարգում, այդ թվում «Տարվա ալբոմ» և «Լավագույն փոփ վոկալ ալբոմ»։ Ամբողջ աշխարհում ալբոմը ունեցել է 10 միլիոն օրինակի վաճառք, որից միայն 4 միլիոնը Միացյալ Նահանգներում։

## Երգացանկ
# «FutureSex/LoveSound» - 4։01
# «SexyBack» (Թիմբալենդի մասնակցությամբ) - 4։02
# «Sexy Ladies/Let Me Talk to You» - 5։32
# «My Love» (T.I.-ի մասնակցությամբ) - 4։36
# «LoveStoned/I Think She Knows» - 7։23
# «What Goes Around... Comes Around» - 7։28
# «Chop Me Up» (Three 6 Mafia-ի մասնակցությամբ) - 5։04
# «Damn Girl» (Will.i.am-ի մասնակցությամբ) - 5։12
# «Summer Love/Set the Mood» - 6։24
# «Until the End of Time» - 5։22
# «Losing My Way» - 5։22
# «(Another Song) All Over Again» - 5։45

## Charts

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* FutureSex/LoveSounds ալբոմը imusic.am-ում

Կատեգորիա:2006 ալբոմներ
Կատեգորիա:Ջասթին Թիմբերլեյքի ալբոմներ
Կատեգորիա:Անգլալեզու ալբոմներ
Կատեգորիա:Billboard 200 գլխավորած ալբոմներ
Նարին (գետ)

**Նարին**, գետ Միջին Ասիայում, Սիրդարյայի աջ կազմարարը։ Երկարությունը 807 կմ է, ավազանը՝ 59,1 հազար քառ.կմ։ Սկիզբ է առնում Կենտրոնական Տյան Շանի սառցադաշտերից։ Սնումը ձնասառցադաշտային է։ Տարեկան միջին ծախսը Ուչկուրգանի մոտ 429 խոր. մ/վրկ է, առավելագույնը՝ 2880 խոր. մ/վրկ։ Վարարում է մայիսին։ Ջրերն օգտագործվում են ոռոգման համար։ Նարինից սկիզբ է առնում Ֆերգանայի Մեծ ջրանցքը։ Նարինի վրա են Տոկտոգուլի, Ուչկուրգանի և Կուրպսայի ՋրԷԿ-ները, ափին՝ Նարին, Տաշ-Կումիր, Ուչկուրգան քաղաքները։

## Տես նաև
* Նարին

Կատեգորիա:Ասիայի միջազգային գետեր
Կատեգորիա:Միջին Ասիայի գետեր
Տախոգեներատոր

**Տախոգեներատոր** (էկօգ — արագություն և գեներատոր), տախոդինամո, էլեկտրական գեներատոր, որը մեխանիկական պտույտի հաճախականությունը փոխակերպում է էլեկտրական ազդանշանի։ Տարբերում են փոփոխական հոսանքի սինխրոն ու ասինխրոն (առավել տարածված) տախոգեներատորներ և հաստատուն հոսանքի տախոգեներատորներ։ Վերջիններս ոչ մեծ կոչեկտորային մեքենաներ են, որոնցում գրգռման հոսքն ստեղծվում է հաստատուն մագնիսով կամ անկախ Փաթույթով։ Տախոգեներատորները կիրառվում են որպես պտտման հաճախականության էլեկտրական տվիչներ՝ ավտոմատիկայի տարբեր սարքերում, հաշվողական տեխնիկայի էլեկտրամեխանիկական սարքերում։

Կատեգորիա:Էլեկտրամեխանիկա
Կատեգորիա:Չափիչ սարքեր
Կատեգորիա:Էլեկտրական գեներատորներ
Տիեզերական հոգեբանություն

**Տիեզերական հոգեբանություն**, հոգեբանության նոր ճյուղ, որն ուսումնասիրում է տիեզերական թռիչքների պայմանների ու գործոնների ներգործությունը տիեզերագնացի վրա՝ հոգեբանական առումով։ Սերտ կապերի մեջ է ինժեներական հոգեբանության հետ, փորձարարական-հոգեբանական հետազոտությունները կապված են տիեզերագնացների ընտրության, թռիչքի նախապատրաստման և նրանց գործունեության արդյունավետության բարձրացման հետ։ Տիեզերական թռիչքներին բնորոշ առանձնահատուկ պայմանները (անկշռություն, ժամանակի խիստ սահմանափակում, հատկապես մշակված աշխատանքային կարգ, ավտոմատ սարքերի օգտագործում, սահմանափակ տարածություն, սննդի յուրատեսակ ձև և այլն) իրենց ազդեցությունն են ունենում մարդու մտածողության, ապրումների, շարժումների ու գործողությունների վրա։ Տիեզերական հոգեբանության խնդիրն է բազմակողմանիորեն ուսումնասիրել այդ ազդեցությունների արդյունքները, ինչպես նաև մարզասարքային պատրաստության տվյալները և մշակել գիտականորեն հիմնավորված մեթոդիկա՝ ինչպես անհատական, այնպես էլ խմբային թռիչքների նախապատրաստվելու համար։ Տիեզերական հոգեբանության մեջ կարևոր նշանակություն է ստանում տիեզերագնացների վարքի, խմբային թռիչքների ժամանակ՝ նրանց փոխադարձ հարաբերությունների ու աշխատանքային համագործակցության, խմբային տրամադրության և այլ հարցերի ուսումնասիրությունը։

Կատեգորիա:Տիեզերք
Ստեփան Սաֆարյան

**Ստեփան Ռուբենի Սաֆարյան ** (), խորհրդային պետական աշխատող։

## Գործունեություն
Ավարտել է խորհրդային աոևտրի համամիութենական ինստիտուտը (1949)։ ՀԽՍՀ ֆինանսների նախարար (20.06.1969-20.06.1975)։

1940-1945 թվականներին ծառայել է խորհրդային բանակում։ 1946 թվականից աշխատել է ՀԽՍՀ Մինիստրների խորհրդի ապարատում (գործերի կառավարչի օգնական, ֆինանսների և բանկերի բաժնի վարիչ), 1957-1958 թվականներին՝ ՀԿԿ ԿԿ-ում, 1958 թվականին՝ ՀԽՍՀ պետպլանի նախագահի տեղակալ, 1959 թվականից՝ ՀԽՍՀ առևտրի նախարարի առաջին տեղակալ, 1965 թվականից՝ պետբանկի հայկական հանրապետական գրասենյակի կառավարիչ։ 1968-1975 թվականներին՝ ՀԽՍՀ ֆինանսների նախարար։ 1975 թվականից ՀԽՍՀ առևտրի նախարար։ Եղել է ՀԿԿ ԿԿ-ի անդամ (1971 թվականից), ՀԽՍՀ VII - IX գումարումների Գերագույն խորհրդի պատգամավոր, ՀԿԿ XXV-XXVII համագումարների պատգամավոր։ ԽՄԿԿ անդամ (1950)։

## Պարգևներ
Պարգևատրվել է Աշխատանքային կարմիր դրոշի 2, «Պատվո նշան» և ժողովուրդների բարեկամության շքանշաններով։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:Հայաստանի նախարարներ
Պոսադաս (Կորդոբա)

**Պոսադաս** (), քաղաք և քաղաքապետարան Իսպանիայում, ընդգրկում է Կորդովա նահանգը, Անդալուզիա համայնքի ինքնավար մարզ։ Քաղաքապետարանը գտնվում է Վալե-Մեդիո-դել-Գվադալկիվիր մարզի կազմում։

Ընդգրկում է 158 կմ² տարածք։ Բնակչություն 7590 մարդ (2010 թ.)։ Հեռավորությունը մարզի վարչական կենտրոնից 32 կմ է։

## Բնակչություն

## Ծանոթագրություններ

## Արտաքին հղումներ
* Պաշտոնական կայք
* Posadas

Կատեգորիա:Իսպանիայի քաղաքներ
Տիգրան Հոնենց

**Տիգրան Հոնենց** (ծննդյան և մահվան թվականներն անհայտ են), 13-րդ դարի հայ խոշոր մեծատուն։ Չունենալով ազնվատոհմ ծագում՝ հարստացել է հարկերի կապալառությամբ, վաշխառությամբ և առևտրով։ Զաքարիա և Շահնշահ Զաքարյանների օրոք Անիում վարել է տնտական բնույթի բարձր պաշտոն (հավանաբար, հարկային վերակացու)։ Ձեռք է բերել խոշոր կալվածներ, գյուղեր, ձիթհաններ, ջրաղացներ, կրպակներ և այլն։ Ենթադրվում է, որ Տիգրան Հոնենցին են պատկանել Անիի որոշ թաղամասեր։ 1213 թվականին իր միջոցներով վերանորոգել է Անիի Մայր տաճարի աստիճանները, 1215 թվականին կառուցել Գրիգոր Լուսավորիչ եկեղեցին (հայտնի է նաև Տիգրան Հոնենցի եկեղեցի անունով)։ Ըստ եկեղեցու հարավային պատին թողած արձանագրության, նա այդ եկեղեցուն նվիրաբերել է գյուղեր, այգիներ, ձիթհաններ, ջրաղացներ, կրպակներ, ջրմուղ, բաղնիք (պեղվել է 1893 թվականին)։ Տիգրան Հոնենցի միջոցներով է կառուցվել նաև Կուսանաց վանքի Ս․ Հռիփսիմե եկեղեցին, վերանորոգվել Բեխենց վանքը, կերտվել են խաչքարեր, պաշտպանական մի շարք շինություններ։ Ըստ Հ․ Օրբելու, թաղվել է Ծաղկոցաձորի քարայրային (ժայռափոր) դամբարանում (պեղվել է 1907 թվականին)՝ Հոնենցների տոհմական գերեզմանատանը։

## Գրականություն
* Դիվան հայ վիմագրության, պրակ 1, Անի քաղաք, կազմ.՝ Ի. Ա. Օրբելի, Երևան,1966։

Կատեգորիա:Հայ բարերարներ
Կատեգորիա:Հայ մեծահարուստներ
Տիեզերական հեռուստատեսություն

**Տիեզերական հեռուստատեսություն**, հեռուստահաղորդման ցանցով տիեզերական տարածությունում կամ որևէ մոլորակի վրա գտնվող տիեզերական ապարատից պատկերների անմիջական հաղորդում և ընդունում։ Տիեզերանավում տեղակայված ապարատներից ուղարկված պատկերների ռադիոազդանշաններն ընդունվում են ռադիոկապի երկրային կայաններում, այնուհետև հաղորդվում հեռուստակենտրոն, որտեղից ԽՍՀՄ-ի, եվրոպական երկրների և ԱՄՆ-ի հեռուստացանցերով ենթարկվում են վերատրանսլյացիայի։ Տիեզերական հեռուստատեսության սկիզբը դրվել է 1962 թվականի օգոստոսին՝ «Վոստոկ-3» և «Վոստոկ-4» տիեզերանավերից տիեզերագնացներ Ա․ Դ․ Նիկոլաևի և Պ․ Ռ․ Պոպովիչի հեռուստատեսային պատկերների հաղորդմամբ։

Կատեգորիա:Տիեզերք
Նավասարդ (տարեգիրք)

**«Նավասարդ»**, գրական, գեղարվեստական տարեգիրք։ Լույս է տեսել Կոստանդնուպոլիսում, 1914 թվականին։ Խմբագիրներ՝ Դանիել Վարուժան, Հ․ Սիրունի։ Աշխատակցել են ժամանակի ականավոր հայ գրողները, արվեստաբանները, բանասերները։ Ունեցել է գրականության, արվեստի, բանասիրության բաժիններ։ Տպագրվել է նաև օտար դասական հեղինակների (Մ․ Մետեռլինկ, Օ․ Ուայլդ, Ա․ Միցկհիչ և ուրիշներ) գործեր։ Արժեքավոր են Կոմիտասի «Լոռու գութաներգը Վարդաբլուր գյուղի ոճով» և Օ․ Սեումյանի «Հայ թատրոնի վերածնունդի համար» հոդվածները։ «Նավասարդ»-ի էջերում տեղ են գտել նկարչական արվեստի նմուշների վերատպություններ, ունեցել է ճոխ ձևավորում։ 2-րդ գրքի շարվածքը ոչնչացվել է 1915 թվականի Մեծ եղեռնի ժամանակ։

Կատեգորիա:Օսմանյան կայսրության հայկական հանդեսներ
Կատեգորիա:Հայկական գրական պարբերականներ
Կատեգորիա:Պարբերականներ այբբենական կարգով
Կատեգորիա:Տարեգրություններ
Գրյազնուշկա (Ուլկայի վտակ)

**Գրյազնուշկա**, գետ Ռուսաստանում, հոսում է Ադըղեայի Հանրապետությունով։ Գետաբերանը գտնվում է Ուլկա գետի աջ ափից 42 *կմ* հեռավորության վրա։ Երկարությունը 19 *կմ* է, ջրհավաք ավազանը՝ 81.6 *կմ²*։

## Ջրային գրանցամատյան
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, գետի գետային ենթաավազանը բացակայում է։ Գետի գետային ավազանը Կուբանն է։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

* Ջրային օբյեկտի կոդը հանրային գրանցմամբ - **06020000912108100004217**
* Կոդը ըստ հիդրոլոգիական հետազոտության (ՌԴ) - **108100421**
* Ավազանի կոդը - **06.02.00.009**
* Ծավալի համարը ըստ ՌԴ-ի - 08
* Թողարկումը ըստ ՌԴ-ի - 1

## Ծանոթագրություններ

Կատեգորիա:Ադըղեայի գետեր
Կատեգորիա:Ռուսաստանի գետեր
Մարիամ Տիգրանյան-Տեր-Մարտիրոսյան

**Մարիամ Թադեոսի Տիգրանյան-Տեր-Մարտիրոսյան** (Մարիա Ֆադեևնա Տիգրանովա-Տեր-Մարտիրոսյան, ), հայ դաշնակահարուհի։

## Կենսագրություն
1911 թվականին ավարտել է Ռապգոֆի բարձրագույն երաժշտական կուրսերը Պետերբուրգում (Ե․ Պ․ Ռապգոֆի դասարան)։ Անդրկովկասի քաղաքներում (այդ թվում՝ Երևանում) և Լենինգրադում հանդես է եկել որպես մենակատարուհի, իսկ երգիչներ Վ․ Տեր-Առաքելյանի, Բ․ Զալիպսկու, Հ․ Դանիելյանի, Վ. Արծրունու, ջութակահար Հ․ Նալբանդյանի հետ՝ անսամբլներում։ Եղել է Կոմիտասի, Ալեքսանդր Սպենդիարյանի, Նիկողայոս Տիգրանյանի (իր եղբոր), Ս․ Բարխուդարյանի, Ս․ Տեր-Ղևոնդյանի և ուրիշ հայ կոմպոզիտորների բազմաթիվ ստեղծագործությունների առաջին կատարողն ու պրոպագանդողը։

Կատեգորիա:Հայ դաշնակահարուհիներ
Տետրալին

**Տետրալին** Քառահիդրանավթալին, արոմատիկ ածխաջրածին։ Անգույն հեղուկ է, հալման ջերմաստիճանը՝ —35,79°С, եռմանը՝ 207,57°С, խտություն՝ը 970,2 կգ/մ3 (20°С)։ Ջրում չի լուծվում։ Պարունակվում է քարածխի խեժում և նավթամշակման արդյունքներում։ Ստացվում է նավթալինի կատալիտիկ հիդրմամբ։ Օգտագործվում է որպես լաքաներկերի լուծիչ, ներկանյութերի սինթեզի հումք, յուղազերծող հեղուկների և շարժիչային վառելանյութերի հավելանյութ։

## Ծանոթագրություններ

Կատեգորիա:Արոմատիկ ածխաջրածիններ
Կատեգորիա:Լուծիչներ
Աշոտ Տեր-Գրիգորյան

**Աշոտ Երեմի Տեր-Գրիգորյան** (), հայ խորհրդային մանկավարժ, մանկավարժական գիտությունների դոկտոր (1974), պրոֆեսոր (1974), ՀԽՍՀ բարձրագույն դպրոցի վաստակավոր գործիչ (1982)

## Կենսագրություն
Ծնվել է 1927 թվականին, Սևանի շրջանի Օրդաքլու (այժմ՝ Լճաշեն) գյուղում։ Ավարտել է Երևանի Խ․ Աբովյանի անվան մանկավարժական ինստիտուտի լեզվագրական ֆակուլտետը (1947 թ.)։ Աշխատել է Սևանի շրջանի դպրոցներում (1947-952 թթ.), մանկավարժական գիտությունների ԳՀ ինստիտուտում, «Սովետական մանկավարժ» ամսագրում (1952-1965 թթ.), 1965 թվականից դասավանդել է Խ. Աբովյանի անվան մանկավարժական ինստիտուտում, 1971 թվականից՝ հայոց լեզվի և տարրական ուսուցման մեթոդիկայի ամբիոնի հիմնադիր-վարիչ։ 1998 թվականից ամբիոնը կրում է Աշոտ Տեր-Գրիգորյանի անունը։

Հիմնականում զբաղվել է տարրական դասարաններում հայոց լեզվի ուսուցման, ինչպես նաև հայ մանկավարժության պատմության խնդիրներով, լուսաբանել գրաճանաչության, ընթերցանության, քերականության, ուղղագրության և վայելչագրության ուսուցման, կարողությունների ու հմտությունների ձևավորման հարցերը։ Հեղինակ է բուհական ձեռնարկների ու դպրոցական դասագրքերի։ Կազմել է (1956 թ-1974 թ) տարրական դասարանների մայրենի լեզվի դասագրքեր, որոնք գործածության մեջ են եղել ՀԽՍՀ և Սփյուռքի դպրոցներում։

## Պարգևներ
* ՀԽՍՀ բարձրագույն դպրոցի բարձրագույն դպրոցի վաստակավոր գործիչ (1982)
* ՅՈԻՆԵՍԿՕ-ի «Ժպիտի շքանշան» (1980)
* Մատենադարանի Մեսրոպ Մաշտոցի անվան հուշամեդալ (1985)

## Երկեր
* Գեղարվեստական ստեղծագործությունների ավանդումը տարրական դասարաններում։ (Օգնություն ուսուցչին), 1971։ տիտղթ. (Աշոտ Երեմի Տեր-Գրիգորյան)
* Մանկավարժական դիմանկարներ։ Երկու գրքով, 1987։ տիտղթ. (Աշոտ Տեր-Գրիգորյան)
* Մայրենի 1։ Դասագիրք I դասարանի համար, 1993։ տիտղթ. (Ա. Ե. Տեր-Գրիգորյան)
* Հայրենի աղբիւր։ [Հայոց լեզուի դասագիրք]։ 2 Տարի, 1989-1990։ տիտղթ. (Ա. Ե. Տէր-Գրիգորեան); (Տէր-Գրիգորեան Աշոտ Երեմի)
* Այբբենարան։ [Սփյուռքի դպր. համար], 1964։ տիտղթ. (Ա. Տէր-Գրիգորեան), (Տէր-Գրիգորեան Աշոտ)

## Ծանոթագրություններ

Կատեգորիա:ԽՄԿԿ անդամներ
Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Հայ պրոֆեսորներ
Կատեգորիա:Մանկավարժական գիտությունների դոկտորներ
Յան Նալեպկա

**Յան Նալեպկա** (Nalepka, կեղծանունը՝ Ռևպկին, ), սլովակյան պարտիզանական ջոկատի կազմակերպիչ և հրամանատար, խորհրդային Միության հերոս (ետմահու, մայիսի 2,1945), Սլովակյան ազգային ապստամբության հերոս (մայիս 5,1945)։ 1934 թվականից ծառայել է չեխոսլովակյան բանակում։ 1941 թվականին Սլովակիայի ֆաշիստական խամաճիկ կառավարությունը այն զորամասը, որտեղ ծառայում էր Նալեպկա, ուղարկել է սովետա-գերմանական ճակատ։ 101-րդ սլովակյան գնդում Նալեպկան ստեղծել է հակաֆաշիստական հայրենասիրական կազմակերպություն։ 1943 թվականի մայիսին անցել է խորհրդային պարտիզանների կողմը և սլովոնական նախկին զինծառայողներից կազմել պարտիզանական ջոկատ։ Զոհվել է մարտում, Ժիտոմիրի մարզի Օվրուչ քաղաքի ազատագրման ժամանակ։

Պարգևատրվել է Սպիտակ առյուծի I աստիճանի շքանշանով։

## Ծանոթագրություններ

Կատեգորիա:Ռազմական գործիչներ
Վահան Նալբանդյան

**Վահան Հովհաննեսի Նալբանդյան** (), գրականագետ-քննադատ։ Փիլիսոփայական գիտությունների դոկտոր (1901)։

## Կենսագրություն
Սկզբնական կրթությունն ստացել է ծննդավայրի Երամյան, ապա՝ Թիֆլիսի Ներսիսյան դպրոցում, որտեղ Ստեփան Շահումյանի հետ կազմակերպել է հեղափոխական խմբակներ, հրատարակել «Ծիածան» ամսաթերթը։ 1894 թվականին մեկնել է Գերմանիա, ընդունվել Լայպցիգի համալսարանը՝ հետևելով փիլիսոփայության և գրականության դասընթացներին։ 1901 թվականին ավարտել է ուսումնառությունը և վերադարձել Հայաստան։ Ուսանողական տարիներից թղթակցել է «Անահիտ», «Մշակ», «Մուրճ» և այլ պարբերականների։ Անդրադարձել է գրականության էական հարցերին, գեղագիտության մեջ հիմնականում հետևել կուլտուր-պատմական դպրոցի սկզբունքներին («Գեղարվեստի էությունը և նպատակը», «Անահիտ», 1899, № 9-11)։ «Մշակ»-ում (1901, № 167-170) տպագրվել են Նալբանդյանի «Պետրոս Դուրյան», «Մուրճ»-ում (1902, № 2-8,12)՝ «Հենրիկ Իբսեն» աշխատությունները, որոնցում հեղինակն իրեն դրսևորել է որպես տեսական ու քննադատական հմտությամբ օժտված գրականագետ։

## Ծանոթագրություններ

Կատեգորիա:Հայ գրականագետներ
Կատեգորիա:Փիլիսոփայական գիտությունների դոկտորներ
Կատեգորիա:Հայ քննադատներ
Պողոս Տեր-Ասատրյան

**Պողոս Տեր-Ասատրյան** (**Փոլ Ասատուր, Տեր-Ասատուրով**, ), հայ նկարիչ։

## Կենսագրություն
Հանդես է եկել 19-րդ դարի 90-ական թվականներ սկզբներին, պարբերական մամուլի էջերում, մասնավորապես՝ «Տարազ», «Արձագանք» և «Աղբյուր» ամսագրերում։ Նկարել է ժամանակակից անձանց՝ գլխավորապես մտավորականների և հայ ժողովրդի անցյալի նշանավոր գործիչների դիմանկարներ, կենցաղային թեմաներով և փոխաբերական իմաստ պարունակող գծանկարներ (մատիտանկար, գրչանկար), կատարել պատկերազարդումներ։ Գործերից են՝ կոմպոզիտոր Գ․ Ղորղանյանի դիմանկարը, «Կովկասյան հայ զինվորը» (4 գրչանկար), հայուհու ընդհանրացված կերպարը ներկայացնող «Գարուն» գրչանկարը («Տարազ», 1890 թ), Րաֆֆու «Մինն այսպես, մյուսն այնպես» անավարտ վեպի 6 նկարազարդումը (գրչանկար, ջրաներկ, գրական տեքստի հետ առաջին անգամ հրատարակվել են 1890 թվականին, «Տարազ»-ում, 1900 թվականին՝ առանձին գրքով)։ 1891 թվականին հրատարակել է «Գեղարվեստական ալբոմ հայազգի գործիչների», որտեղ զետեղել է ավելի քան 20 դիմանկար՝ տպագրված վիմագրական տեխնիկայով։ Հայաստանի պետական պատկերասրահում է Պողոս Տեր-Ասատրյանի «Բրետոնուհի» երփնագիրը։

## Ծանոթագրություններ

## Արտաքին հղումներ
* Պողոս Տեր-Ասատրյան

Կատեգորիա:1866 ծնունդներ
Կատեգորիա:1916 մահեր
Կատեգորիա:Հայ արվեստաբաններ
Կատեգորիա:Հայ նկարիչներ
Երվանդ Տեր-Անդրեասյան

**Երվանդ Տեր-Անդրեասյան** (9(22)․11․1865, Պարտիզակ –26․4․1945, Լիոն), հայ բանասեր, հրապարակագիր, թարգմանիչ, խմբագիր։

## Կենսագրություն
Կրթություն է ստացել ծննդավայրում։ 1882 թվականից եղել է ուսուցիչ։ Աշխատակցել է «Ընտանիք», «Երկրագունտ» պարբերականներին (1883-1888)։ 1895 թվականից, ուսուցչությանը զուգընթաց, որպես խմբագրապետ, հաջորդաբար աշխատել է «Արևելք», «Բյուզանդիոն», «Մանզումեի էֆքիար» օրաթերթերում։ Հանդես է եկել միջազգային քաղաքականության, ազգային-մշակութային կյանքի, գրական-բանասիրական հարցերի վերաբերյալ հոդվածներով։ Որոշակի ավանդ ունի արևմտահայ գրական լեզվի մշակման գործում․ հիշատակելի են «Ծաղկաքաղ» (1889 թ) հայ գրականության դասագիրքը և «Քերականական զրույցներ»-ը։ 1919-1920 թվականներին Կ․ Պոլսում հրատարակել է «Նոր կյանք» օրաթերթը, տպագրել Մեծ եղեռնից փրկվածների վկայությունները։ 1922 թվականից ապրել է Բուլղարիայում, ապա՝ Ֆրանսիայում։ Երվանդ Տեր-Անդրեասյանը աշխարհաբարի է վերածել հայ շարականները («Շարականք հայ Ս․ եկեղեցւոյ», հատոր 1-2, 1902-1904), թարգմանել է շատ գրքեր, այդ թվում՝ Ֆ. Վերֆելի «Մուսա լերան քառասուն օրերը» (հատոր 1-2, 1935 թ) և շվեյցարացի գրող, բանասեր, հոգևորական Կ․ Բրեֆինի «Քրիստոս Ինքնակալ» պատմավեպը, որն ինքը Երվանդ Տեր-Անդրեասյանը ենթավերնագրել է «Առյուծարքայն Հայոց Տրդատես» (1967)։ Գործածել է նաև Ետան, Տարազ, Ահուրամազդա ծածկանունները։

## Գրականություն
* Արծաթագիրք Երվանդ Տեր–Անդրեասյանի, վկայություններ հայ գրողներու և մտավորականներու կողմե, Փարիզ, [1944]

Կատեգորիա:Հայ բանասերներ
Կատեգորիա:Հայ հրապարակախոսներ
Կատեգորիա:Հայ թարգմանիչներ
Կատեգորիա:Հայ խմբագիրներ
Կատեգորիա:Գրական կեղծանուններով հայտնի հեղինակներ
Կատեգորիա:Հայ հրապարակագիրներ
Գևորգ Տեր-Աղեքսանդրյան

**Գևորգ Դավթի Տեր-Աղեքսանդրյան** (), հայ բանահավաք-ազգագրագետ, գրող։

## Կենսագրություն
Գևորգ Տեր-Աղեքսանդրյանը ծնվել է 1840 թվականի հուլիսի 11-ին, Թիֆլիսում։ Սկզբնական կրթությունն ստացել է Ներսիսյան դպրոցում (1860 թ), ապա սովորել դասական գիմնազիայում (Թիֆլիս)։ «Մեղու Հայաստանի», «Կռունկ հայոց աշխարհի», «Արձագանք», «Նոր դար» պարբերականներում լույս են տեսել Գևորգ Տեր-Աղեքսանդրյանի չափածո («Մեկ խարագի կյանքից», երգիծական պոեմ՝ Թիֆլիսի բարբառով) և արձակ գործերը («Ուխտագնացություն ի Թելեթ», «Պրիկազչիկ Միշելը», «Տանու աղջիկը անկտրիլ խարբուզակ է» և այլն), հոդվածներն ու գրախոսությունները («Մեր աշուղների խաղերը», «Գ․ Մրվանձտյանցի «Գրոց-բրոցը», «Սայաթ-Նովայի հիշատակին», «Թիֆլիսեցու հանճարը յուր առածների և ասացվածքների մեջ» և այլն), թարգմանությունները (Ի․ Կռիլովի առակներից, Ա․ Օստրովսկու «Ուրիշի սահնակ մի նստիր», «Արդյունավոր պաշտոն» պիեսները)։ Նրա աշխատություններից գլխավորը «Թիֆլիսեցոց մտավոր կյանքը» (1885 թ) բանահյուսական նյութերի ժողովածուն է (շուրջ 6700 առած-ասացվածք, ոճական ու դարձվածքային նմուշ, երգ, հեքիաթ, հանելուկ, շուտասելուկ, աղոթք, օրհնանք, անեծք, կենաց, մականուն և այլն)։ Գևորգ Տեր-Աղեքսանդրյանը ստորագրել է նաև Դաբաղ Ղաղո, Շաքար Մանուշակյանց, Գեո Ավետիսով, Աղվինինց Դավիթ։

Գևորգ Տեր-Աղեքսանդրյանը մահացել է 1890 թվականի փետրվարի 3-ին։

## Երկեր
* Թիֆլիսեցոց մտաւոր կեանքը։ Տեր-Աղեքսանդրյան Գևորգ Դավթի, Թիֆլիս, Յովհաննէս Մարտիրոսեանց, 1885։

Կատեգորիա:Հայ ազգագրագետներ
Կատեգորիա:Հայ գիտնականներ
Կատեգորիա:Հայ բանահավաքներ
Կատեգորիա:Հայ տղամարդ գրողներ
Կատեգորիա:Գրական կեղծանուններով հայտնի հեղինակներ
Սեբաստիանո դել Պիոմբո

**Սեբաստիանո դել Պիոմբո** (լատ. Sebastiano del Piombo, իսկականը՝ Լուչանի, Luciani, ), իտալացի նկարիչ։

## Կենսագրություն
Սովորել է Ջովաննի Բելլինիի մոտ։ Ջորջոնեի և Տիցիանի ազդեցությամբ ստեղծած վաղ գործերը տոգորված են պայծառ քնարական տրամադրությամբ։

1511 թվականին տեղափոխվել է Հռոմ։ Ռաֆայելի հետ մտերմանալուց հետո նրա աշխատանքները դարձել են ավելի խստորոշ և հավասարակշռված՝ պահպանելով կոլորիտի «վենետիկյան» հնչեղությունը (Ֆառնեզինա վիլլայի որմնանկարները, 1511 թ., հռոմեուհու դիմանկարը (այսպես կոչված՝ «Դորոթեա»), մոտ 1515 թ., Բեռլին-Դալեմ պատկերասրահ]։ 1510-ական թվականների 2-րդ կեսից նկարչի ստեղծագործությունները Միքելանջելոյի ազդեցությամբ ձեռք են բերել ընդգծված դրամատիկական երանգ («Ղազարոսի հարությունը», 1519 թ., Ազգային պատկերասրահ, Լոնդոն)։ Հակառեֆորմացիայի շրջանում ստեղծած գործերն առանձնանում են կերպարային կառուցվածքի մռայլ խստությամբ՝ վկայելով Բարձր Վերածննդի գեղարվեստական սկզբունքների ճգնաժամը («Խաչը կրելը», 1537 թ., Էրմիտաժ, Լենինգրադ)։

## Պատկերասրահ

Sebastiano del piombo-sacra famiglia Burgos.jpg|*Սուրբ ընտանիք* (1520)
Martirio de Santa Águeda, por Sebastiano del Piombo.jpg|*Սբ. Ագաթայի չարչարանքները*
Sebastiano del Piombo - The Daughter of Herodias - Google Art Project.jpg
Christ del piombo.jpg|*Խաչը տանելը*


## Ծանոթագրություններ

## Գրականություն
* Pallucchini R. Sebastiano del Piombo. Milano: Fratelli Fabbri, 1966
* Volpe C., Lucco M. L’opera completa di Sebastiano del Piombo. Milano: Rizzoli, 1980
* Hirst M. Sebastiano del Piombo. Oxford: Oxford UP, 1981
## Արտաքին հղումներ

*''Michelangelo & Sebastiano'', exhibition to 25 June 2017, National Gallery, London
*Sebastiano Luciani – La Piedad – Fundación Casa Ducal de Medinaceli 

Կատեգորիա:16-րդ դարի իտալացի նկարիչներ
Կատեգորիա:Իտալացի արվեստագետներ
Սարգիս Տիգրանյան

**Սարգիս Ավետիսի Տիգրանյան** (ծնվել է հունիսի 6-ին (հին տոմարով հունիսի 18-ին) 1812 թվականին, Նոր Նախիջևանում, մահացել է մարտի 28-ին (հին տոմարով ապրիլի 9-ին) 1875 թվականին, Եյսկում), հայ թատերագետ, թարգմանիչ, մանկավարժ։ Հայ թատերագիտության հիմնադիրներից։

## Կենսագրություն
1821 թվականից 1829 թվականներին սովորել է Լազարյան ճեմարանում, 1835 թվականին՝ ավարտել Մոսկվայի համալսարանի բանասիրական գիտությունների բաժինը։ Զբաղվել է մանկավարժությամբ (Նոր Նախիջևան, Սիմֆերոպոլ), եղել է Թեոդոսիայի Խալիբյան վարժարանի տեսուչը (1865 թվականից 1871 թվականներին)։

## Աշխատություններ
Տիգրանյանի գրաբար չափածո թարգմանությամբ և «Ինչ ինչ զեղերերգութենէ» խորագիրը կրող ծավալուն առաջաբանով 1834 թվականին Մոսկվայում լույս է տեսել Ժ․ Ռասինի «Գոթողիա» ողբերգությունը։ Այս առաջաբանում, որը հայ իրականության մեջ ողբերգության պատմությանն ու տեսությանը նվիրված առաջին ամբողջական աշխատությունն է, Տիգրանյանը անդրադարձել է ողբերգության ու կատակերգության վերաբերյալ Դավիթ Անհաղթի մեկնություններին, «Սրբուհի կոյսն Հռիփսիմե» (1668) հայ առաջին կլասիցիստական ողբերգությանը, բնորոշել է կլասիցիստական ու ռոմանտիկական դրաման, նշել, որ թատրոնի հիմնական նպատակն է ժողովրդի լուսավորությանն ու կրթությանը ծառայելը։

## Գրականություն
* Արշարունի Ա., Հայ թատերագիտական մտքի պատմությունից, Երևան, 12956։
* Թադևոսյան Մ., Հայկական կլասիցիզմի տեսությունը, Երևան, 1977։

Կատեգորիա:Հայ թատերական գործիչներ
Կատեգորիա:Հայ թարգմանիչներ
Կատեգորիա:Հայ թատերագետներ
Կատեգորիա:Հայ մանկավարժներ
Ջուլիո Նատա

**Ջուլիո Նատա** (, ), իտալացի քիմիկոս-օրգանիկ, ԽՍՀՄ ԳԱ արտասահմանյան անդամ (1966)։

## Կենսագրություն
Ավարտել է Միլանի պոլիտեխնիկական ինստիտուտը (1924)։ 1927 թվականից՝ ընդհանուր քիմիայի պրոֆեսոր։ 1938 թվականից՝ Միլանի պոլիտեխնիկական ինստիտուտին կից արտադրական քիմիայի ինստիտուտի տնօրեն։ Ռենտգենակառուցվածքային և էլեկտրոնագրաֆիական մեթոդներով ուսումնասիրել է կատալիզատորների և պոլիմերների կառուցվածքը, զբաղվել պոլիմերների սինթեզով։ Հայտնաբերել և զարգացրել է (Կ․ Ցիգլերի հետ) պարզ չհագեցած միացությունների կատալիտիկ պոլիմերմամբ օրգանական մակրոմոլեկուլներ սինթեզելու հիմնարար մեթոդ (1953)։ 1970 թվականին Նատան պարգևատրվել է Մ․ Լոմոնոսովի անվան ոսկե մեդալով։ 1963 թվականին Կ. Ցիգլերի հետ միասին ստացել է Նոբելյան մրցանակ։

## Ծանոթագրություններ

Կատեգորիա:Իտալացի քիմիկոսներ
Կատեգորիա:Քիմիայի բնագավառում Նոբելյան մրցանակակիրներ
Կատեգորիա:Նոբելյան մրցանակի դափնեկիրներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Իտալացի ճարտարագետներ
Կատեգորիա:Իտալացի գյուտարարներ
Կատեգորիա:ԽՍՀՄ ԳԱ արտասահմանյան անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Իտալացի ֆիզիկոսներ
Կատեգորիա:Իտալացի գիտնականներ
Միլան ՖԱ-ի մարզիչների ցանկ

[thumb|right|[Ներեո Ռոկկո՝ Միլանի ամենատիտղոսակիր մարզիչը]]
Միլան ֆուտբոլային ակումբի մարզիչների ամբողջական ցանկն է, ներառված են նաև մարզիչների պաշտոնակատարները։

Ամենահաջողակ մարզիչը Ներեո Ռոկկոն է, ում հետ ակումբը դարձել է հետևյալ մրցությունների հաղթող. երկու անգամ՝ Սերիա A, երեք անգամ՝ Իտալիայի գավաթ, երկուական անգամ՝ Եվրոպայի գավաթ և Գավաթակիրների գավաթ, մեկ անգամ՝ Միջմայրցամաքային գավաթ։

## Մարզիչների ցանկ
Թարմացվել է 2015-ի հունիսի 20-ին։

*Ոսկեգույն սյունակներում ներկայացված են այն մարզիչները, ովքեր Միլանի հետ հաղթել են նշված տիտղոսները։ Հաշվի են առնված միայն պաշտոնական խաղերը։*

## Արտաքին հղումներ
*magliarossonera.it:Միլանի մարզիչները

Կատեգորիա:Միլան ՖԱ
Կատեգորիա:Ֆուտբոլ
Տարա

մինի|Ստվարաթղթե արկղ
**Տարա** (իտալերեն` tara,  արաբերեն` թարհա- այն, ինչ դեն է նետված), իր, որն օգտագործվում է ապրանքի փաթեթավորման, պահպանման ու տեղափոխման համար։ Վերարտադրության անընդհատությունն ապահովող նյութական պայմաններից Է։ Ապրանքներն սպառողին հասցնելու պրոցեսում պահպանում է դրանց որակն ու քանակը, հնարավորություն է տալիս մեքենայացնել բեռնման-բեռնաթափման աշխատանքները, արդյունավետ օգտագործել տրանսպորտային միջոցներն ու պահեստները։ 
## Տարաների տեսակները
Տարաները ստորաբաժանվում են ներքին (սպառողական), արտադրամասային (ներգործարանային) և արտաքին (տրանսպորտային) խմբերի։ Ներքին տարաները (թղթե փաթեթներ, ստվարաթղթե տուփեր, թիթեղյա անոթներ, պարկուճներ, սրվակներ և այլն) կշռաբաշխված ապրանքների անկապտելի մասն են և ծրարված իրերի հետ դառնում են գնորդի սեփականությունը։ Արտադրամասային(փայտյա հոծ և վանդակավոր արկղեր, մետաղյա տարաներ, ընդկալներ և այլն) կիրառվում են հումքը, կիսաֆաբրիկատները, պահեստամասերն ու պատրաստի արտադրանքը ձեռնարկության ներսում, արտադրամասերի միջև, մինչև աշխատատեղերը տեղափոխելու համար։ Արտաքին տարաները (փայտյա, մետաղյա, պոլիէթիլենային արկղեր, տակառներ, թմբուկներ, տոպրակներ և այլն) օգտագործվում են ապրանքներն արտադրողից սպառողին ուղարկելու կամ պահպանելու համար։ Որպես արտաքին տարաներ կարող են ծառայել նաև կոնտեյներները, փաթեթները, տեփուրները են, որոնցում ապրանքները ոչ միայն հասցվում են պահպանման ու վաճառքի վայրերը, այլև միաժամանակ հանդիսանում վաճառքի սարքավորումներ (տարա-սարքավորում)։ Դրանց արժեքը, որպես կարգ, մասնակիորեն ներառվում է ապրանքի արժեքի մեջ։ Տարաների բոլոր տեսակների համար հիմնական պահանջներն են՝ թեթևությունը, ամրությունն ու էժանությունը։

Կատեգորիա:Կենցաղային սարքեր
Պուեբլա դե Դոն Ֆադրիկե (քաղաք)

**Պուեբլա դե Դոն Ֆադրիկե** (), քաղաք և համայնք Իսպանիայում, մտնում է Գրանադա պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։

Համայնքը մտնում է Ուեսկար շրջանի կազմի մեջ։ Տարածքը՝ 523,38 կմ2։ Բնակչությունը՝ 2474 (2010)։ Հեռավորությունը պրովինցիայի վարչական կենտրոնից՝ 133 կմ։

Քաղաքի հովանավոր է համարվում և՛ Սուրբ Ալոդիան, և՛ Սանտա Նունիլոն։

## Արտաքին հղումներ
* Պաշտոնական կայք
* Página web del Excmo. Ayuntamiento de Puebla de Don Fadrique
* Microweb turística de Puebla de Don Fadrique realizada por el Patronato de Turismo de Granada 
* Situación de la Puebla de Don Fadrique
* Ortofoto de Puebla de Don Fadrique en Mapas Google
* Foro de Puebla de Don Fadrique, el nuevo foro poblato 

Կատեգորիա:Գրանադա պրովինցիայի մունիցիպալիտետներ
Նևոլկա (գետ)

**Նևոլկա**, գետ Ռուսաստանում, հոսում է Կոշեխաբլի շրջանով, Ադիգեայի Հանրապետությունով։ Գետաբերանը գտնվում է Չոխրակ գետի աջ ափից 49 կմ հեռավորության վրա։ Գետի երկարությունը կազմում է 28 կմ, ջրահավաք ավազանը՝ 123 կմ2։

## Ջրագրության տվյալներ
Ըստ Ռուսաստանի պետական ջրային գրանցամատյանի տվյալների՝ այն պատկանում է Կուբանի ավազանային շրջանին, գետի ջրատնտեսության մասը կազմում է Լաբա գետը՝ Չամլիկ գետի թափվելու մասից մինչև իր գետաբերանը, գետի գետային ենթաավազանը բացակայում է։ Գետի գետային ավազանը՝ Կուբանն է։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ - 06020000712108100003809
* Կոդը ըստ հիդրոլոգիական հետազոտության (ՌԴ) - 108100380
* Ավազանի կոդը - 06.02.00.007
* Ծավալի համարը ըստ ՌԴ-ի - 08
* Թողարկումը ըստ ՌԴ-ի - 1

## Ծանոթագրություններ

Կատեգորիա:Ադըղեայի գետեր
Կատեգորիա:Ռուսաստանի գետեր
Միշոկո (գետ)

**Միշոկո**, գետ Ռուսաստանում, հոսում է Մայկոպի շրջանով, Ադիգեայի Հանրապետությունով։ Գետաբերանը գտնվում է Բելայա գետի աջ ափից 170 կմ հեռավորության վրա, Կամենոմոստսկի գյուղից հարավ։ Գետի երկարությունը կազմում է 9,4 կմ, ջրահավաք ավազանը՝ 21,9 կմ2։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, գետի ջրերի կառավարման գլխավոր կենտրոնը՝ Բելայա գետի ենթակետի ավազանը, գետի գետային ենթաավազանը բացակայում է։ Գետի գետային ավազանն է Կուբանը։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ - 06020001112108100004557
* Կոդը ըստ հիդրոլոգիական հետազոտության (ՌԴ) - 108100455
* Ավազանի կոդը - 06.02.00.011
* Ծավալի համարը ըստ ՌԴ-ի - 08
* Թողարկումը ըստ ՌԴ-ի - 1

## Ծանոթագրություններ

Կատեգորիա:Ադըղեայի գետեր
Մազդա Մազդագո

մինի
**Մազդագոն** 3-ականի, բաց բեռնատար մեքենա է, որն առաջին անգամ արտադրվել է 1931 թվականին։ Այն նման է բաց բեռնախցիկով մոտոցիկլետի։ Կառավարվում է ղեկով և հզորացված է օդամխոցային 1 շարժիչով (փոխանցման համադրության միավոր)։ Այն արտադրվել է Ճապոնիայում Միցուբիշիի կողմից։ Մազդագոն համարվում է առաջին ռիկշոն, ինչպես նաև այն Մազդայի արտադրած առաջին մեքենան է։ Տարիների ընթացքում արտադրվեցին նրա տարբեր տեսակները տարբեր դիզայններով, ինչպիսիք են Հոպեսթարն ու Միդջետ մակնիշները։ Առաջին մոդելը եղել է Mazda DA-ն՝ 705 կգ հետ քաշով , սկզբում շարժիչը 482 սմ3 էր, 6,9 կՎտ հզորությամբ եւ երեք փոխանցման արագությամբ.

image:Mazda k360.jpg|Մազդա K360
image:Mazda_t2000.jpg|Մազդա T2000


## Արտաքին հղումներ
Մազդայի պատմությունը 1920-1979 թվականներին 

Մազդագոյի մասին 

Մազդագոն Վիքիպահեստում

Կատեգորիա:Ավտոմեքենաներ
ԳԱԱ հիմնադիր ակադեմիկոսների ցանկ

Հայաստանի գիտությունների ակադեմիան հիմնադրվել է 1943 թվականի նոյեմբերի 25-ին Հայաստանի գիտությունների ակադեմիան՝ 1935 թվականից գործող Խորհրդային Սոցիալիստական Հանրապետությունների Միության հայկական մասնաճյուղի (ԱրՄՖԱՆ հապավումով) հիման վրա։

Նրա հիմնադիրներից են եղել՝

## Ծանոթագրություններ

Կատեգորիա:Հայաստանի գիտությունների ազգային ակադեմիա
Կատեգորիա:Ցանկեր:Գիտություն
Կատեգորիա:Ցանկեր:Հայաստան
Ռիթմ ընդ բլյուզ

**Ռիթմ ընդ բլյուզ** (, ավելի կարճ **R&B**), աֆրո-ամերիկյան երաժշտական ժանր, որը ստեղծվել է 1940-ականներին։ Ժանրի սկզբնական անվանումը ստեղծվել է բլյուզ և ջազ ժանրերի անվանումների հիման վրա, իսկ ավելի ուշ ստացել է «ռիթմ ընդ բլյուզ» անվանումը, որը դարձել է ժանրի պաշտոնական անվանումը։

Ռիթմ ընդ բլյուզ ժանրն ավելի մեծ ճանաչում է ձեռք բերել 1950-ականներին, և մեծ մասամբ նպաստել է քանթրի և ռոքնռոլ ժանրերի ստեղծմանը։

## Ծանոթագրություններ

## Արտաքին հղումներ
*Ռիթմ ընդ բլյուզը imusic.am-ում

Կատեգորիա:Երաժշտական ոճեր
Պաուլ Նատորպ

**Պաուլ Նատորպ** (, ), գերմանացի փիլիսոփա, նեոկանտականության մարբուրգյան դպրոցի գլխավոր ներկայացուցիչներից։ Մարբուրգի համալսարանի պրոֆեսոր (1885 թվականից)։ «Պլատոնի ուսմունքը իդեաների մասին (1903) աշխատությունում Նատորպը առաջարկել է պլատոնյան իդեալիզմի ուրույն մեկնաբանություն՝ այն ներկայացրել պսիխոլոգիզմի ու մետաֆիզիկայի ավանդական շերտավորումներից զտված և ըմբռնել մարբուրգյան դպրոցի «տրամաբանական իդեալիզմի ոգով [երկրորդ հրատարակության մեջ (1921) Նատորպը հրաժարվել է այս տեսակետից և Պլատոնի ուսմունքը բացատրել՝ դիմելով նեոպլատոնական ավանդույթներին]։ «Ճշգրիտ գիտությունների տրամաբանական հիմունքները (1910) աշխատությունը նվիրել է արդի բնագիտության տրամաբանական վերլուծությանը, փորձել գիտության տվյալները բացարձակ տրամաբանացման ենթարկել՝ դրանց հիմունքների ու նախադրյալների քննադատական պարզաբանման միջոցով։

## Ծանոթագրություններ

Կատեգորիա:Գերմանացի փիլիսոփաներ
Կատեգորիա:19-րդ դարի փիլիսոփաներ
Կատեգորիա:20-րդ դարի փիլիսոփաներ
Կատեգորիա:Ստրասբուրգի համալսարանի շրջանավարտներ
Կատեգորիա:Գերմանացի պատմաբաններ
Կատեգորիա:Գերմանացի մանկավարժներ
Կատեգորիա:Գերմանացի կոմպոզիտորներ
Կատեգորիա:Գերմանացի երաժիշտներ
Կատեգորիա:Գերմանալեզու գրողներ
Կատեգորիա:Փիլիսոփայության պատմաբաններ